શ્રીદેવી કપૂરના નામથી જાણીતી શ્રીદેવી બોલીવુડની મશહૂર અદાકારા હતી. પોતાની વર્સેટિલિટી અને હિન્દી ફિલ્મોની બહેતરીન અભિનેત્રી તરીકે જાણીતી શ્રીદેવીએ પોતાની કેરિયરની શરૂઆત ફિલ્મ ‘સોલવાં સાવન’થી 1979માં કરી હતી, પરંતુ તેને બોલીવુડમાં અલગ લોકપ્રિયતા ફિલ્મ ‘હિમ્મતવાલા’થી મળી હતી. આ ફિલ્મ પછી તે હિન્દી સિનેમાની સુપરસ્ટાર અભિનેત્રીઓની હરોળમાં સામેલ થઈ ગઈ હતી. અભિનેત્રી તરીકે તેની પ્રથમ ફિલ્મ ‘સોલવા સાવન’ આવી હતી, પરંતુ તે અગાઉ સાઉથની જ સ્ટાર લક્ષ્મીને ચમકાવતી બોલીવુડની સુપરહિટ ફિલ્મ ‘જુલી’માં તેણે લક્ષ્મીની નાની બહેનની ભૂમિકા અદા કરી હતી.